ddrg/super_eurlex huggingface dataset:
(3)

Efter at have modtaget meddelelsen om beskyttelsesforanstaltningen, som Sverige har truffet, indledte Kommissionen en høring af de berørte parter for at høre deres synspunkter. Kommissionen sendte et brev til fabrikanten den 12. august 2017, som fabrikanten ikke svarede på. På baggrund af oplysninger fra de svenske myndigheder til Kommissionen leverer Carpart ikke længere det pågældende produkt til det svenske marked. Derudover bemærkede Carpart, at man var i gang med at udskifte de fabriksmonterede rørbrudsventiler med forbedrede rørbrudsventiler på TWA-liftmodel TL530LF, som allerede er blevet leveret til Sverige. De svenske myndigheder udtrykte tilfredshed med de foranstaltninger, som Carpart har truffet for at forbedre sikkerheden ved model TL530LF.
(2)

Medlemmerne af bestyrelsen skal udnævnes på grundlag af deres relevante erfaring og ekspertise inden for kemikaliesikkerhed eller kemikalieregulering, idet det desuden bør sikres, at der blandt bestyrelsens medlemmer findes den relevante ekspertise inden for generelle, økonomiske og juridiske spørgsmål.
2.

Efter at have foretaget en sammenligning for hvert enkelt familiemedlem betaler den pågældende institution et forskelsbetinget supplement, der svarer til forskellen mellem de to beløb.
(4)

Opnåelse af observatørstatus har retsvirkninger, som er begrænset til følgende: Observatører har ret til at deltage i Greco-møder og til at have adgang til alle de dokumenter, der drøftes. Observatører har ikke stemmeret, er ikke genstand for evaluering og tager ikke formel stilling i evalueringsprocesser eller deltager ikke i evalueringsmissioner. Der opkræves ikke finansielle bidrag fra observatører. Observatører skal ikke yde finansielle bidrag.
(38)

Danmark fremførte, at Energinet.dk's kontrakt med DONG Energy ikke indebar nogen fordel for DONG Energy, som ville kunne kvalificeres som statsstøtte efter traktatens artikel 107, stk. 1, og videresendte bemærkninger fra Energinet.dk angående dette spørgsmål, hvori følgende anføres: a) I henhold til Den Nordiske Systemdriftsaftale skal Energinet.dk i hvert af de to områder (DK1 og DK2) råde over tilstrækkelige reserver til at dække den kapacitet, der vil være behov for i tilfælde af udfald af det største anlæg i området. Den eneste operatør, der var i stand til at levere en tilstrækkelig reservekapacitet (600 MW) i DK2, var DONG Energy. Alle andre potentielle leverandører tilsammen ville ikke have været i stand til at levere en tilstrækkelig reservekapacitet til, at det ikke var nødvendigt at indgå en kontrakt med DONG Energy. b) Eftersom størsteparten af DONG Energys omkostninger ved at levere reservekraft bestod i omkostningerne ved at holde værkerne på standby, ville de samlede omkostninger ved reservekraft fra DONG Energy have været de samme, uanset om man indgik kontrakt på 400 MW eller 600 MW. Logikken i dette ræsonnement blev efterprøvet af Konkurrencestyrelsen. c) I 2009 undersøgte Energinet.dk mulighederne for at kontrahere med andre potentielle leverandører af reservekraft i DK2 og drog den konklusion, at det ikke var muligt at skaffe mere end 150 MW fra andre operatører end DONG Energy. Energinet.dk udtalte, at det ikke ville have været muligt at tilvejebringe en reservekapacitet på 600 MW i DK2 uden om DONG Energy, og at omkostningerne ved at skaffe reservekraft i DK2 ved at kombinere DONG Energy med andre forsyningskilder ville have været større end omkostningerne ved at indgå kontrakt om denne mængde alene med DONG Energy. d) I det mindste for nødstartsydelser, hvor der er behov for et kraftværk, der er i stand til at starte uden elektricitet fra eltransmissionsnettet, ville det ikke have været muligt at købe reservekraft i DK1 til brug i DK2, fordi det kraftværk, der skal levere nødstartsydelsen, nødvendigvis må være direkte forbundet med det anlæg, der skal nødstartes. e) Energinet.dk forhandlede sig frem til en pris med DONG Energy, der dækkede DONG Energys omkostninger plus en fortjeneste på [1-7] %.
(6)

Det må derfor antages, at godkendelsen af indoxacarb til anvendelse i biocidholdige produkter af produkttype 18 af årsager, der ikke kan tilskrives ansøgeren, vil udløbe, inden der er truffet afgørelse om fornyelse heraf. Derfor bør den gældende godkendelse af indoxacarb til anvendelse i biocidholdige produkter af produkttype 18 forlænges i tilstrækkelig lang tid til, at ansøgningen kan behandles. I betragtning af fristerne for den kompetente vurderingsmyndigheds vurdering og for agenturets udarbejdelse og fremlæggelse af sin udtalelse bør godkendelsen forlænges til den 30. juni 2022.
(8)

For at varetage Unionens interesser bør Unionens repræsentanter i Medlemsrådet have beføjelse til at anmode om udsættelse af vedtagelsen af afgørelser om at ændre handelsnormer for olivenolie og olie af olivenpresserester på Medlemsrådets 109. samling, hvis der inden eller under denne samling fremlægges nye videnskabelige eller tekniske oplysninger, der sætter spørgsmålstegn ved den holdning, der skal indtages på Unionens vegne —
(4)

Georgiens regering har formelt ansøgt om at tiltræde overenskomsten. Medlemsrådet bør derfor opfordres til på en af dets kommende samlinger eller inden for rammerne af en procedure med henblik på Medlemsrådets vedtagelse af afgørelser ved udveksling af korrespondance at fastlægge betingelserne for Georgiens tiltrædelse, for så vidt angår andele i Det Internationale Olivenråd og fristen for deponering af tiltrædelsesinstrumentet.
(3)

Den 14. og 15. marts 2019 aflagde Kommissionen et udvidet overvågningsbesøg i Rumænien med henblik på overvågning på stedet i henhold til artikel -11, stk. 2, i forordning (EF) nr. 1466/97. Efter at have meddelt de rumænske myndigheder sine foreløbige undersøgelsesresultater aflagde Kommissionen rapport til Rådet om resultaterne den 5. juni 2019. Resultaterne er efterfølgende blevet offentliggjort. Det fremgår af Kommissionens rapport, at de rumænske myndigheder ikke har til hensigt at efterleve Rådets henstilling af 4. december 2018. De rumænske myndigheder bekræftede over for Kommissionen, at regeringen ikke har til hensigt at foretage den strukturelle tilpasning, der er omhandlet i henstillingen. De bestræber sig fortsat på at holde det samlede underskud under traktatens tærskelværdi på 3 % af BNP for at undgå, at landet underlægges stabilitets- og vækstpagtens korrigerende del. I 2019-budgettet er der opstillet et mål for det offentlige underskud opgjort efter periodiseringsprincippet på 2,8 % af BNP. Efter regeringens egne skøn på tidspunktet for besøget indebærer dette underskud en strukturel tilpasning på ca. 0,1 % i forhold til 2018, hvilket ligger væsentligt under den tilpasning, der er omhandlet i Rådets henstilling.
(3)

Den 20. marts 2019 aflagde Kommissionen et udvidet overvågningsbesøg i Ungarn med henblik på at foretage kontrol på stedet, jf. artikel -11, stk. 2, i forordning (EF) nr. 1466/97. Efter at Kommissionen havde forelagt de foreløbige undersøgelsesresultater for de ungarske myndigheder, således at de kunne fremsætte bemærkninger, aflagde den rapport til Rådet om sine resultater den 5. juni 2019. Disse resultater blev efterfølgende offentliggjort. Det fremgår af Kommissionens rapport, at de ungarske myndigheder ikke har til hensigt at reagere på Rådets henstilling af 4. december 2018. Myndighederne bekræftede under besøget, at deres budgetmål for 2019 fortsat er et samlet underskud på 1,8 % som indeholdt i budgettet for 2019, der blev vedtaget i juli 2018, på trods af det mere gunstige makroøkonomiske scenario og et budgetresultat i 2018, som var bedre end ventet.
(2)

Stabiliseringsmekanismen for bananer, der gennemføres ved forordning (EU) nr. 20/2013, fastsætter, at når en defineret udløsende importmængde af friske bananer (pos. 0803 90 10 i Den Europæiske Unions kombinerede nomenklatur af 1. januar 2012) for et af de pågældende lande er nået, vedtager Kommissionen en gennemførelsesretsakt for enten midlertidigt at suspendere den præferencetold, der finder anvendelse på importen af friske bananer fra det pågældende land, eller fastsætte, at en sådan suspension ikke er hensigtsmæssig.
(6)

Det må derfor antages, at godkendelsen af etofenprox til anvendelse i biocidholdige produkter af produkttype 8 af årsager, der ikke kan tilskrives ansøgeren, vil udløbe, inden der er truffet afgørelse om fornyelse heraf. Derfor bør den gældende godkendelse af etofenprox til anvendelse i biocidholdige produkter af produkttype 8 forlænges i tilstrækkelig lang tid til, at ansøgningen kan behandles. I betragtning af fristerne for den kompetente vurderingsmyndigheds vurdering og for agenturets udarbejdelse og fremlæggelse af sin udtalelse bør godkendelsen forlænges til den 31. oktober 2022.
(1)

I henhold til artikel 7 i afgørelse 2014/486/FUSP bemyndiges Den Udenrigs- og Sikkerhedspolitiske Komité (PSC) til i overensstemmelse med traktatens artikel 38 at træffe de relevante afgørelser med henblik på at varetage den politiske kontrol med og den strategiske ledelse af EUAM Ukraine, herunder særlig at træffe afgørelse om udnævnelse af en missionschef.
KOMMISSIONENS GENNEMFØRELSESAFGØRELSE (EU) 2019/974

af 12. juni 2019

om godkendelse af de nationale programmer til forbedring af produktion og afsætning af biavlsprodukter forelagt af medlemsstaterne i henhold til Europa-Parlamentets og Rådets forordning (EU) nr. 1308/2013

(meddelt under nummer C(2019) 4177)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 57, første afsnit, litra c), og

ud fra følgende betragtninger:

(1) Alle medlemsstaterne har i henhold til artikel 55 i forordning (EU) nr. 1308/2013 forelagt Kommissionen deres nationale treårige programmer for produktion og afsætning af biavlsprodukter for biavlsårene 2020, 2021 og 2022.

(2) De 28 programmer opfylder målene i forordning (EU) nr. 1308/2013 og indeholder de oplysninger, som kræves i henhold til artikel 4 i Kommissionens gennemførelsesforordning (EU) 2015/1368 (2).

(3) Unionens bidrag til finansieringen af de nationale programmer fastsættes i overensstemmelse med artikel 55, stk. 2, i forordning (EU) nr. 1308/2013 og artikel 4 i Kommissionens delegerede forordning (EU) 2015/1366 (3).

(4) Foranstaltningerne i denne afgørelse er i overensstemmelse med udtalelse fra Komitéen for den Fælles Markedsordning for Landbrugsprodukter —

VEDTAGET DENNE AFGØRELSE:

Artikel 1 De nationale programmer for produktion og afsætning af biavlsprodukter for biavlsårene 2020, 2021 og 2022, som Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Kroatien, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet, Finland, Sverige og Det Forenede Kongerige har forelagt, godkendes hermed.

Artikel 2 Unionens bidrag til finansiering af de nationale biavlsprogrammer, som der henvises til i artikel 1, må ikke overstige de maksimumbeløb, der er fastsat i bilaget for biavlsårene 2020, 2021 og 2022

Artikel 3 Denne afgørelse er rettet til medlemsstaterne.

Udfærdiget i Bruxelles, den 12. juni 2019. På Kommissionens vegne Phil HOGAN Medlem af Kommissionen

(1) EUT L 347 af 20.12.2013, s. 671.

(2) Kommissionens gennemførelsesforordning (EU) 2015/1368 af 6. august 2015 om fastlæggelse af regler for anvendelsen af Europa-Parlamentets og Rådets forordning (EU) nr. 1308/2013 for så vidt angår støtte til biavlssektoren (EUT L 211 af 8.8.2015, s. 9).

(3) Kommissionens delegerede forordning (EU) 2015/1366 af 11. maj 2015 om supplerende regler til Europa-Parlamentets og Rådets forordning (EU) nr. 1308/2013 for så vidt angår støtte til biavlssektoren (EUT L 211 af 8.8.2015, s. 3).
Opmærksom og fremadskuende: Søger ud over egen rolle for at forstå den bredere sammenhæng i forbindelse med udførelsen af sine opgaver ved at have en god forståelse af de forskellige funktioner/områder, ved at udvise forståelse for forskellige kulturelle sammenhænge og synspunkter og ved at vurdere den virkning egne beslutninger kan have på andre. Er fremadskuende og foregriber fremtidige muligheder og problemer, handler for at skabe muligheder eller undgå fremtidige problemer.
RÅDETS AFGØRELSE (EU) 2019/963

af 6. juni 2019

om udnævnelse af en suppleant til bestyrelsen for Det Europæiske Arbejdsmiljøagentur for Frankrig

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) 2019/126 af 16. januar 2019 om oprettelse af Det Europæiske Arbejdsmiljøagentur (EU-OSHA) og om ophævelse af Rådets forordning (EF) nr. 2062/94 (1), særlig artikel 4,

under henvisning til den kandidatliste, som medlemsstaternes regeringer og arbejdstagernes og arbejdsgivernes organisationer har forelagt Rådet,

under henvisning til listerne over medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen, og

ud fra følgende betragtninger:

(1) Ved afgørelse af 9. april 2019 (2) udnævnte Rådet medlemmer af og suppleanter til bestyrelsen for Det Europæiske Arbejdsmiljøagentur for perioden fra den 1. april 2019 til den 31. marts 2023.

(2) Arbejdsgiverorganisationen Businesseurope har foretaget indstilling til en plads, der skal besættes for Frankrig —

VEDTAGET DENNE AFGØRELSE:

Artikel 1 Følgende suppleant til bestyrelsen for Det Europæiske Arbejdsmiljøagentur udnævnes for perioden indtil den 31. marts 2023: ARBEJDSGIVERREPRÆSENTANTER Land Medlem Suppleant Frankrig Franck GAMBELLI

Artikel 2 Rådet vil senere udnævne de endnu ikke indstillede medlemmer og suppleanter.

Artikel 3 Denne afgørelse træder i kraft på dagen for vedtagelsen.

Udfærdiget i Luxembourg, den 6. juni 2019. På Rådets vegne A. BIRCHALL Formand

(1) EUT L 30 af 31.1.2019, s. 58.

(2) Rådets afgørelse af 9. april 2019 om udnævnelse af medlemmerne af og suppleanterne til bestyrelsen for Det Europæiske Arbejdsmiljøagentur (EU-OSHA) (EUT C 135 af 11.4.2019, s. 7).
(5)

Verifikationsværktøjet skal gøre det muligt at bekræfte ansøgerens identitet. Det er derfor nødvendigt at fastsætte autentifikationskrav for at få adgang til verifikationsværktøjet. Ansøgere bør indgive oplysninger for at autentificere sig selv. Det er også nødvendigt at fastsætte uddata for verifikationsværktøjet, således at ansøgerne kan kontrollere status for deres ansøgning og kontrollere gyldighedsperioden og status for deres rejsetilladelse.
(10)

Med henblik på elektronisk søgning af DNA-oplysninger bør Det Forenede Kongerige derfor have ret til at modtage og levere personoplysninger i henhold til artikel 3 og 4 i afgørelse 2008/615/RIA. I betragtning af den praktiske og operationelle betydning af medtagningen af mistænktes profiler i elektronisk DNA-dataudveksling for den offentlige sikkerhed, navnlig med hensyn til at bekæmpe terrorisme og grænseoverskridende kriminalitet, bør Det Forenede Kongerige evaluere sin politik vedrørende udveksling af mistænktes profiler. Hvis den operationelle erfaring med DNA-dataudveksling via Prümsystemet inden for de første 12 måneder ikke har fået Det Forenede Kongerige til at meddele Rådet, at det har revideret sin politik, bør Rådet genoverveje situationen med henblik på fortsættelse eller indstilling af den elektroniske udveksling af DNA-oplysninger med Det Forenede Kongerige via Prümsystemet.
(1)

Ved forordning (EU) 2018/1240 blev der oprettet et europæisk system vedrørende rejseinformation og rejsetilladelse (ETIAS), der er et system for tredjelandsstatsborgere, der er fritaget fra visumpligten, når de passerer de ydre grænser. I forordningen fastsættes betingelserne og procedurerne for udstedelse af eller afslag på rejsetilladelser.
(4)

I den oprindelige undersøgelse konstaterede Kommissionen en dumpingmargen på 4,1 % for Electrosteel, men den endelige antidumpingtold blev fastsat til 0 % for at undgå dobbelttælling af eksportsubsidier, der allerede er omfattet af den endelige udligningstold på 9,0 %. Anmodningen indeholdt tilstrækkelige beviser for, at Electrosteel havde øget sin dumpingpraksis siden indførelsen af foranstaltningerne, og at de omstændigheder, som lå til grund for indførelsen af de gældende foranstaltninger, har ændret sig, og at disse ændringer er af varig karakter.
(2)

Undersøgelsen blev indledt som følge af en klage, der blev indgivet af EUROFER (»klageren«) på vegne af to EU-producenter, der tegner sig for 100 % af den samlede produktion i Unionen af varmvalsede spunsjern af stål. Klagen indeholdt beviser for dumping og deraf følgende væsentlig skade, som var tilstrækkelige til at berettige indledningen af undersøgelsen.
(5)

IPEEC-medlemmerne overvejer muligheden af at kombinere IPEEC's nuværende aktiviteter og Det Internationale Energiagenturs (IEA's) aktiviteter i en hub for energieffektivitet for at opnå synergier på dette område. Med den kortvarige forlængelse af kommissoriet for IPEEC tilstræbes det som en midlertidig foranstaltning at give den nødvendige tid til at oprette en hub for energieffektivitet, samtidig med at det sikres, at IPEEC's aktiviteter videreføres og overføres til den nye hub for energieffektivitet uden afbrydelse.
(4)

I henhold til artikel 8, stk. 4, i forordning (EU) nr. 376/2014 skal Kommissionen vedtage ordninger for forvaltningen af den europæiske centrale database. Eftersom der af sikkerhedshensyn ikke bør være direkte adgang til den europæiske centrale database, bør alle sikkerhedsanbefalinger og svarene herpå, som er opbevaret i den europæiske centrale database, gøres tilgængelige for offentligheden via et separat offentligt tilgængeligt websted.
(1)

Den 23. april 2007 gav Rådet Kommissionen bemyndigelse til at føre forhandlinger om en frihandelsaftale med medlemsstater i Sammenslutningen af Sydøstasiatiske Nationer (ASEAN). Denne bemyndigelse gav mulighed for at føre bilaterale forhandlinger.
(8)

Seine-Schelde-projektet er et komplekst grænseoverskridende projekt, som involverer Belgien (regionerne Flandern og Vallonien) og Frankrig, og som indebærer anlægsarbejder, hvis formål både er at skabe ny infrastruktur og forbedre eksisterende infrastruktur med minimal indvirkning på sejladsen. Behørig koordinering er derfor en vigtig opgave. Med henblik på at støtte samordnet og rettidig gennemførelse af projektet er det nødvendigt at vedtage bestemmelser, som indeholder en beskrivelse af de nødvendige foranstaltninger og en tidsplan for deres gennemførelse. Det vil bidrage til at nå de grænseoverskridende målsætninger i arbejdsplanen for hovednetkorridoren Nordsøen-Middelhavet såvel som at færdiggøre Seine-Schelde-projektet snarest muligt og under alle omstændigheder senest i 2030.
(3)

Den øverstbefalende for EU-operationen for EUNAVFOR MED operation SOPHIA har indstillet, at kontreadmiral (LH) Ettore SOCCI udnævnes som efterfølger for kontreadmiral (LH) Stefano TURCHETTO som ny øverstbefalende for EU-styrken fra den 12. juni 2019.
(94)

Som svar på disse bemærkninger bemærkede Kommissionen følgende. Den mindede om, at justeringer foretaget i henhold til grundforordningens artikel 2, stk. 10, kun kunne foretages for forskelle, der påvirker prissammenligneligheden, og ikke omkostningssammenligneligheden. I den forbindelse bemærkede Kommissionen, at den interesserede part, der fremsatte denne påstand, ikke fremlagde dokumentation for, at der ville være en forskel i omkostninger til varen på hjemmemarkedet og den eksporterede vare. Under alle omstændigheder bemærkede Kommissionen, at undersøgelsen ikke afdækkede nogen dokumentation til støtte for denne påstand, hvorfor den interesserede parts bemærkninger forblev ubegrundede. Den interesserede part forelagde heller ikke dokumentation for, at en sådan omkostningsforskel — som der ikke er tale om — ville blive afspejlet i prisen på varen, således at det påvirker prissammenligneligheden mellem den normale værdi og eksportprisen. Denne påstand blev derfor afvist.
(5)

Formålet med protokollen til gennemførelse af fiskeripartnerskabsaftalen mellem Det Europæiske Fællesskab og Republikken Guinea-Bissau (2019-2024) (»protokollen«) er at gøre det muligt for Unionen og at Republikken Guinea-Bissau arbejde tættere sammen om at fremme en bæredygtig fiskeripolitik, en ansvarlig udnyttelse af fiskeressourcerne i Guinea-Bissaus farvande og Guinea-Bissaus bestræbelser på at udvikle en blå økonomi.
(20)

Skønt disse parters fritagelse eller suspension for den udvidede told, der er bevilget i henhold til artikel 7, stk. 1, i forordning (EF) nr. 88/97, ikke berøres, bør henvisningerne til disse parter ajourføres. Tabel 2 Taric-tillægskode Tidligere henvisning Ændring 8605 Cicli Elios di Ragona Roberto & C. S.n.c. Via G. Ferraris 1050, IT-45021 Badia Polesine (RO), Italien Virksomhedens navn, selskabs-/virksomhedsform og adresse er blevet ændret til: Cicli Elios Srl Via G. Ferraris 996/1030, IT-45021 Badia Polesine (RO), Italien 8749 Bikkel Bikes BV Magnesiumstraat 37, NL-6031RV Nederweert, Nederlandene Virksomhedens navn og adresse er blevet ændret til: Bikkel Bikes Group BV Magnesiumstraat 45, NL-6031RV Nederweert, Nederlandene A168 CHERRI di Cherri Franco & C. s.a.s, Via Cagliari 39, IT-09016 Iglesias (CA), Italien Virksomhedens navn, selskabs-/virksomhedsform og adresse er blevet ændret til: EGC srl Via Fontana 18, IT-45021 Milano, Italien A726 Avantisbike — Fábrico de bicicletas Lda Zona Industrial de Oiã — Lote C-21, PT-3770-068 Oiã, Portugal Virksomhedens navn, selskabs-/virksomhedsform og adresse er blevet ændret til: Unibike OEM Factory S.A. Zona Industrial de Oiã — Lote C-21, PT-3770-059 Oiã, Portugal A966 Skilledbike Sp. z o.o. Olszanka 109, PL-33-386 Podegrodzie, Polen Virksomhedens adresse er blevet ændret til: Brzezna 420, PL-33-386 Podegrodzie, Polen A984 Blue Factory Team S.L. Calle Torres y Villaroel 6, Elche Parque Empresial, ES-03320 Elche, Alicante, Spanien Virksomhedens adresse er blevet ændret til: C/Juan de la Cierva 62, Elche Parque Empresarial, ES-03203 Elche, Alicante, Spanien C021 Kuisle & Kuisle GmbH Füssener Strasse 22a, DE-87675 Stötten, Tyskland Virksomhedens adresse er blevet ændret til: Gewerbestrasse 14, DE-87675 Stötten, Tyskland C207 Kenstone Metal Company GmbH Heideland 1-7 DE-24976 Handewitt-Weding, Tyskland Virksomhedens adresse er blevet ændret til: Am Maikamp 8-12, DE-32107 Bad Salzuflen, Tyskland C209 Gor Kolesa, proizvodnja koles, d.o.o. Partizanska cesta 12 SI-3320 Velenje, Slovenien Virksomhedens adresse er blevet ændret til: Primorska cesta 6b, SI-3325 Šoštanj, Slovenien
(35)

Denne afgørelse bygger på den retlige og faktuelle situation i perioden december 2018 til juni 2019, som det fremgår af de oplysninger, som ansøgeren, den kroatiske regulerende myndighed for netværksindustri og det kroatiske ministerium for havspørgsmål, transport og infrastruktur har indgivet. Den kan ændres, hvis betydelige ændringer af de retlige og faktiske forhold medfører, at betingelserne for at anvende artikel 34 i direktiv 2014/25/EU ikke længere er opfyldt —
(4)

Kommissionen er enig i Medlemsstatsudvalgets udtalelse om, at det er enstemmigt enigt i, at der er videnskabelig dokumentation for negative virkninger i fisk knyttet til en østrogen virkemåde for PTBP, hvilket viser, at stoffet opfylder den definition af et hormonforstyrrende stof, der er fastlagt af Verdenssundhedsorganisationen i dens internationale program for sikkerhed i forbindelse med kemikalier (WHO/IPCS) (4). Eksponering for PTBP har alvorlige og uoprettelige skadelige virkninger på fisks kønsudvikling, nemlig et fuldstændigt og uigenkaldeligt kønsskifte for de berørte fiskebestande, hvilket resulterer i bestande med udelukkende hunner. Konklusionen om, at PTBP har endokrine forstyrrende egenskaber, understøttes yderligere af analogislutning fra andre stoffer (5), som tilhører samme kemiske gruppe af alkylphenoler som PTBP. Derfor konkluderer Kommissionen, at der for PTBP foreligger videnskabelig dokumentation for sandsynlige alvorlige virkninger på miljøet.